《释奠应令诗 其二》
南北朝·陆倕

巍巍储后，实等生灵。克岐克嶷，夙智早成。无论岳跱，岂匹泉淳。

桂宫恧誉，兰殿惭声。

作者简介：（470—526）南朝梁吴郡吴人，字佐公。陆慧晓子。少勤学，善属文。杜绝往来，昼夜读书数岁。年十七，举州秀才。与兄陆僚、陆任并有美名，时称三陆。与沈约、谢朓等共为齐竟陵王萧子良西邸八友。梁武帝天监初，为右军安成王主簿。武帝爱其才，命撰《新漏刻铭》、《石阙铭记》。累迁扬州大中正，太常卿。有文集。